România a primit medicamentul care i-ar vindeca pe cei infectați cu Covid-19.
România primeşte din Japonia o donaţie de 12.200 de tablete de Favipiravir. Studiile preliminare pe virusul SARS COV 2 au arătat că Favipiravirul scade contagiozitatea pacienţilor. Tratamentul experimental va ajunge pentru 100 de români infectaţi.
Japonia a donat României 12.200 de tablete de favipiravir pentru a fi folosite în tratamentul pacienților cu Covid-19, în cadrul unui studiu clinic internațional, a anunțat sâmbătă Ministerul Afacerilor Externe.Tratamentul, care va ajunge pentru 100 de pacienţi, a fost solicitat de autorităţile noastre pentru un studiu clinic. Astfel au făcut alte 38 de ţări, în cadrul unui program umanitar susţinut de Guvernul Japoniei. Favipiravirul este un medicament conceput iniţial pentru tratarea gripei. Trebuie să ştii însă că s-au făcut studii preliminare care arată că cel mai important beneficiu al acestui medicament este că îi ajută pe pacienţi să scape mai repede de SARS COV 2, deci să nu mai stea atât de mult în spital.Medicii vor stabili curând în ce unităţi sanitare va ajunge medicamentul şi în ce faze ale bolii va fi dat concret.